DECRETO 204/2006, do 26 de outubro, polo que se aceptan as doazóns de bens culturais feitas por determinadas persoas á Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 15/11/2006

Con data do 7 de agosto de 2006, a Consellería de Cultura e Deporte remitiu á Consellería de Economía e Facenda os expedientes de doazón de bens propiedade de Federico Maciñeira Teijeiro, Fernando García Fernández, Caixanova, Amparo Mariño Rodríguez, José Ramón Domínguez Sobral, Leopoldo Fernández Varela, Carmen Gómez Gómez, Bernardo Dávila Pérez, Antonio Vergara Vergara, Francisco Xabier García Janeiro, Antonio Fernández Fernández, José Ramón Estévez Pérez, Antonia Sousa Sousa e Michael Skinner Pérez.
A Secretaría Xeral e do Patrimonio tramitou o expediente de aceptación, logo dos respectivos informes favorables da Comisión Superior de Valoración de Bens Culturais de Interese para Galicia.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia, e 34.1º do Regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda.
Na súa virtude, por proposta do conselleiro de Economía e Facenda, feita nos termos en que Federico Maciñeira Teijeiro, Fernando García Fernández, Caixanova, Amparo Mariño Rodríguez, José Ramón Domínguez Sobral, Leopoldo Fernández Varela, Carmen Gómez Gómez, Bernardo Dávila Pérez, Antonio Vergara Vergara, Francisco Xavier García Janeiro,
Antonio Fernández Fernández, José Ramón Estévez Pérez, Antonio Sousa Sousa e Michael Skinner Pérez realizaron a oferta de doazón, e logo de deliberación do Consello da Xunta de Galicia na súa reunión do día vinte e seis de outubro de dous mil seis,
DISPOÑO:
Artigo 1º
Aceptar nos termos establecidos polos doadores as seguintes doazóns de bens que a continuación se relacionan:
1. Tipo de ben: 31 publicacións seriadas e 178 monografías.
Dimensións: varias.
Propietario: Federico Maciñeira Teijeiro.
2. Tipo de ben: 390 fotografías en cor.
Soporte: copia en CD rom.
Cronoloxía: 2ª metade do século XX.
Dimensións: varias.
Propietario: Fernando García Fernández.
3. Tipo de ben: gravado.
Autor: J. Basire.
Título: An exact draught of the Bay and Harbour of Vigo (for Mr. Tinda's continuation of Mr. Rapin's History of England).
Cronoloxía: século XVIII.
Dimensións: 41,5 cmx50 cm (sen marco).
Propietario: Caixanova.
4. Tipo de ben: debulladora de millo.
Material: ferro ou madeira.
Cronoloxía: século XX.
Propietario: Amparo Mariño Rodríguez.
5. Tipo de ben: dúas basas de columnas romanas.
Material: granito.
Técnica: labra.
Cronoloxía: século II d.c.
Dimensións: 38 cmx38 cmx33 cm/37 cmx37 cmx29 cm.
Propietario: José Ramón Domínguez Sobral.
6. Tipo de ben: cadro.
Autor: Leopoldo Varela.
Título: muíño.
Técnica: pintura ao óleo sobre lenzo.
Cronoloxía: 2004.
Dimensións: 60x73 cm.
Propietario: Leopoldo Fernández Varela.
7. Tipo de ben: 4 fotografías en branco e negro.
Soporte: copia en CD rom.
Cronoloxía: 1º cuarto do século XX.
Dimensións: varias.
Propietario: Carmen Gómez Gómez.
8. Tipo de ben: 84 fotografías en cor e en branco e negro.
Soporte: copia en CD rom.
Cronoloxía: 2ª metade do século XX.
Dimensións: varias.
Propietario: Bernardo Dávila Pérez.
9. Tipo de ben: 5 fotografías en branco e negro.
Soporte: copia en CD rom.
Cronoloxía: primeira metade do século XX.
Dimensións: varias.
Propietario: Antonio Vergara Vergara.
10. Tipo de ben: 1 fotografía en branco e negro.
Soporte: copia en CD rom.
Cronoloxía: 1º cuarto do século XX.
Propietario: Antonio Vergara Vergara.
11. Tipo de ben: 42 fotografías en branco e negro.
Soporte: copia en CD rom.
Dimensións: varias.
Cronoloxía: 1940-1970.
Propietario: Francisco Xabier García Janeiro.
12. Tipo de ben: cadro.
Autor: Antonio Fernández Fernández, Abel.
Título: A Santa Compaña.
Técnica: pintura ao óleo sobre lenzo.
Dimensións: 100x81 cm.
Cronoloxía: 2002.
Propietario: Antonio Fernández Fernández.
13. Tipo de ben: 44 fotografías en cor e branco e negro.
Soporte: copia en CD rom.
Dimensións: varias.
Cronoloxía: 2ª metade do século XX.
Propietario: José Ramón Estévez Pérez.
14. Tipo de ben: 62 fotografías en cor e branco e negro.
Soporte: copia en CD rom.
Dimensións: varias.
Cronoloxía: 2ª metade do século XX.
Propietario: Antonia Sousa Sousa.
15. Tipo de ben: 4 fotografías en branco e negro.
Soporte: copia en CD rom.
Dimensións: varias.
Cronoloxía: 1ª metade do século XX.
Propietario: Michael Skinner Pérez.
Artigo 2º
Os bens doados por Fernando García Fernández, Carmen Gómez Gómez, Bernardo Dávila Pérez, Antonio Vergara Vergara, Francisco Xabier García Janeiro, José Ramón Estévez Pérez, Antonia Sousa Sousa e Michael Skinner Pérez, cédense para o seu uso no Museo Etnolóxico de Ribadavia.
O gravado doado por Caixanova e as dúas basas de columna romanas de José Ramón Domínguez Sobral serán custodiadas no Museo Massó.
A debulladora de millo propiedade de Amparo Mariño Rodríguez estará situada no Centro de Investigacións Agrarias en San Tirso de Mabegondo.
A obra O Muíño de Leopoldo Fernández Varela dóase para a súa custodia e exhibición nas dependencias xerais da Xunta en San Caetano ou nalgún museo da cidade de Santiago de Compostela.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade do presente decreto.
Santiago de Compostela, vinte e seis de outubro de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda